На основу члана 18. и 28. Одлуке о јавним расправама, (Службени гласник града Врања бр. 13/19), сачињава се следећи:

**ИЗВЕШТАЈ**

 **О СПРОВЕДЕНОЈ ЈАВНОЈ РАСПРАВИ О**

**НАЦРТУ ОДЛУКЕ О ВИСИНИ СТОПЕ ПОРЕЗА НА ИМОВИНУ ОПШТИНЕ ВЛАДИЧИН ХАН**

**1.**

 Општинско веће Општине Владичин Хан у сарадњи са Одељењем за финансије и привреду Општинске управе Општине Владичин Хан – Одсек ЛПА спровело је јавну расправу о нацрту Одлуке о висини стопе пореза на имовину општине Владичин Хан у периоду од 18.10.2024.године до 04.11.2024. године.

Отворени састанак о предложеном нацрту Одлуке о висини стопе пореза на имовину општине Владичин Хан одржан је у понедељак, 04.11.2024.године у Великој сали Општине Владичин Хан са почетком у 8:00 часова. Позив за јавну расправу уредно је оглашен дана 18.10.2024. године путем званичне интернет странице Општине Владичин Хан у организацији Општинског већа Општине Владичин Хан и Одсек ЛПА .

**2**.

Отворени састанак о предложеном нацрту Одлуке о висини стопе пореза на имовину општине Владичин Хан отворио је Томица Пешић, одсека ЛПА, који је у најважнијим сегментима, представио основне разлоге за доношење Одлуке о висини стопе пореза на имовину општине Владичин Хан.

**3.**

Нацрт Одлуке је био доступан јавности, тако што је био постављен на интернет страници Општине Владичин Хан. Било је обезбеђено стално присуство стручног лица које је, сваког радног дана, омогућавало увид у комплетан текст одлуке са давањем образложења и детаљнијих информација, и указивалко на могућност да се примедбе на нацрт одлуке могу достављати у писменој форми.

До почетка одржавања и на самој јавној расправи није било примедби на нацрт одлуке.

**4.**

Јавна расправа завршена је у 8 и 20часова.

**5.**

Увидом у спискове присутних на јавној расправи утврђена је посета од укупно 13 грађана, запослених у Општинској управи и један представник месне заједнице,.

Јавну расправу су организовали и реализовали Општинско веће и Одељење за финансије и привреду Општинске управе Одсек ЛПА.

**Шеф одсека**

 \_\_\_\_\_\_\_\_\_\_\_\_\_\_\_\_\_\_\_\_\_\_\_

 **Томица Пешић**